section_heading: Opis dobra
paragraph_text: Kuća Muslin u selu Ogorje Gornje u zaseoku Muslini je stambeno gospodarska katnica izduženog pravokutnog tlorisa, s dvostrešnim krovom. Građena je na kosom terenu i djelomično je ukopana u teren. Glavnim pročeljem je orijentirana na jug. Prostor u prizemlju, tzv. izba, koristio se za držanje stoke, a kat i potkrovlje za stanovanje. Dograđeni dio je prizemnica s otvorenim ognjištem. Građena je polovicom 19. stoljeća.